คุณตำรวจ
ช่วยผมด้วยนะครับ
- ภรรยาผมหายตัวไปโดยไม่ทราบสาเหตุ - จะให้ย้ำอีกกี่ที
เราไม่ยุ่งเรื่องผัวเมียทะเลาะกัน
ไม่ครับ เราไม่ได้ทะเลาะกัน
เปล่าเลย ภรรยาผมหายตัวไป
ภรรยาผมหายตัวไป 15 วันแล้ว
- หนีไปตอนวันครบรอบ - ตอนวันครบรอบ
หนีไปตอนฮันนีมูน
ผมเห็นมาหมดแล้ว
เอ้า ทุกคน เข้าประชุม
อีกสิบนาที
คุณตำรวจ ได้โปรดเถอะครับ
อย่างน้อยก็ตั้งคดีก่อน
ผมทำทุกอย่างแล้ว
ผมลองหาทุกที่แล้ว
คุณตำรวจ ช่วยผมด้วยเถอะ
คุณตำรวจ
ได้โปรดเถอะครับ
ไอ้เวรเอ๊ย
แกสนห่าอะไรบ้างไหมวะ
(สถานีตำรวจบันคัล)
ไม่ ผมไม่เป็นไร โอเคไหม
ภรรยาผมหายตัวไป เข้าใจไหม
(กระดานข่าวตำรวจ)
(คนหาย)
เป็นอะไรหรือเปล่า
คุณเป็นคนจีนเหรอ
ผมแซ่เจิ้ง เป็นคนจีน
คุณตำรวจเจิ้ง ดีเลยครับ
ภรรยาผม
ภรรยาผมหายตัวไปครึ่งเดือนแล้ว
ผมมาแจ้งความหลายครั้งแล้ว แต่ตำรวจไม่สนใจเลย
ผมเข้าใจสถานการณ์ของคุณนะ
และหวังว่าคุณจะเข้าใจด้วย ว่าตอนนี้ตำรวจขาดกำลังคนอย่างหนัก
อีกอย่าง ตอนนี้ก็เป็นฤดูท่องเที่ยว
ต้องเป็นคดีอาญาที่มีหลักฐานแน่นหนา เราถึงจะสืบสวนครับ
เธอหายตัวไปนานขนาดนี้แล้ว ยังจะเอาหลักฐานอะไรอีก
คุณตำรวจเจิ้งต้องช่วยผมนะ
วีซ่าผมจะหมดอายุในอีกห้าวัน
ถึงตอนนั้น ยังไงผมก็ต้องกลับจีน
แต่ตอนนี้เธอหายตัวไปไร้ร่องรอย
ตำรวจก็ไม่ยอมสืบคดี
กลับไปผมจะอธิบายเรื่องนี้ยังไง
คุณเหอ ผมรู้ว่าคุณรู้สึกยังไง
แต่กังวลไปก็ไม่ช่วยอะไร
วันนี้เย็นมากแล้ว
พรุ่งนี้ผมจะลองหาข้อมูลดู
ไว้ติดต่อกันนะครับ
(ยินดีต้อนรับคุณเหอและคุณหลี่สู่โกลเด้นปาล์ม)
นับตั้งแต่ถูกทิ้งร้างเมื่อศตวรรษก่อน
ประภาคารโมห์ชาเผชิญกับภัยทางธรรมชาติ
อย่างเช่นทรายที่ไหลมาทับถมกัน และการกัดเซาะชายฝั่งมานานหลายปี
อัตราการกัดเซาะชายฝั่ง โดยเฉลี่ยอยู่ที่ 0.5 เมตรต่อปี
ผู้เชี่ยวชาญคาดการณ์ว่าประภาคารนี้
จะจมอยู่ใต้น้ำทั้งหมดภายในปี 2027
เหอเฟย
เหอเฟย ช่วยฉันด้วย
(วีซ่าจะหมดอายุในอีกสี่วัน)
ตื่น ลุกขึ้นได้แล้ว
ขอนอนต่ออีกหน่อยนะ
คุณเป็นใคร
ลุกขึ้นเลยนะ
เหอเฟย คุณทำอะไรน่ะ
คุณรู้จักผมเหรอ
ก็ได้
ฉันผิดเอง
ฉันไม่ควรหนีไปแบบนั้น
ฉันขอโทษ โอเคไหม
อะไรนะ
เป็นบ้าหรือไง
พูดอะไรของคุณ ผมไม่รู้จักคุณด้วยซ้ำ
ยังโกรธอยู่อีกเหรอ
ฉันก็กลับมาแล้วขอโทษแล้วไง
คุณจะเอายังไงอีก
คุณ…
ผมไม่รู้ว่าคุณพูดเรื่องอะไร
- คุณเป็นใครกันแน่ - เหอเฟย คุณ…
ตอบผมมา
ฉันเป็นใครงั้นเหรอ บอกมาสิว่าฉันเป็นใคร
(วันอังคารที่ 26 พฤษภาคม)
ขอดูพาสปอร์ตด้วยครับ
(หนังสือเดินทางสาธารณรัฐประชาชนจีน)
(วีซ่า หลี่มู่จื่อ)
ของคุณล่ะ
(หนังสือเดินทางสาธารณรัฐประชาชนจีน)
ภรรยาคุณชื่อหลี่มู่จื่อใช่ไหม
ใช่ครับ
คุณเข้าประเทศมาวันที่ 7 พฤษภาคม
จำชื่อท่าเรือได้ไหม
คุณตำรวจเจิ้ง หมายความว่ายังไงครับ
วันที่ 7 พฤษภาคม ท่าเรือริด้า
วันที่ อายุ และชื่อตรงกันทั้งหมด
พาสปอร์ตเธอเป็นของปลอมแน่นอน
- รูปในมือถือก็ปลอม - เหอเฟย เมื่อไหร่จะหยุดสักที
สิบห้าวันที่ผ่านมา คุณหายไปไหนมาครับ
เกาะมูซานค่ะ
อยู่เกาะมูซานตลอด 15 วันเลยเหรอ
- ทำไมไม่โทรหาเขาล่ะ - ฉันไม่อยากโทร
ฉันอยากสั่งสอนเขา ให้เขาเห็นค่าฉันมากกว่านี้
โกหกแล้ว
ภรรยาผมไม่ชอบเข้าสังคม วัน ๆ แทบไม่ออกไปไหน
ไม่มีทางหนีไปเองแน่
คุณบอกว่าเธอแอบอ้างเป็นภรรยาคุณ
มีหลักฐานอื่นอีกไหม
ได้
ขอถามหน่อย
ผมกับเธอแต่งงานกันเมื่อไหร่
จดทะเบียนสมรสที่ไหน
ฉันกับคุณแต่งกันวันที่ 10 พฤษภาปีก่อน ที่สนง.กิจการพลเรือนสวีฮุ่ย
ผมกับเธอเจอกันได้ยังไง
ฉันกับคุณเจอกันตอนดำน้ำ
- คุณช่วยชีวิตฉันไว้ - ก่อนแต่งงานผมกับเธอ…
คุณสอนฉันดำน้ำ ไปดูนิทรรศการกับฉัน
แล้วเรายังขับรถชนจนเกือบ…
เหอเฟย
คุณสัญญาแล้ว
ว่าจะปกป้องฉันไปตลอดชีวิต
นี่เพิ่งผ่านมาแค่ปีเดียวเอง
ขอโทษที่รบกวนครับ คุณนายเหอ
ไม่ คุณตำรวจเจิ้ง เธอ…
คุณตำรวจเจิ้ง
เธอโกหกนะ
สมัยนี้จะขุดข้อมูลส่วนตัวในอินเทอร์เน็ต มันไม่ได้ยากขนาดนั้น
เธอต้องสืบข้อมูลเรื่องผมกับมู่จื่อมาก่อนแน่
แม้แต่รายละเอียดความสัมพันธ์น่ะเหรอ
เข้ามานี่ ในที่สุดก็มาสักที
เธอเป็นแม่บ้านที่ดูแลห้องเรา
เธอรู้จักภรรยาผม
ช่วยบอกคุณตำรวจที
เธอใช่ภรรยาผมหรือเปล่า
ลูซี่ ใช่ภรรยาของเขาไหม
ใช่ค่ะ ลูกค้าเคยให้ดูรูปในมือถือมาก่อนค่ะ
แน่ใจใช่ไหม
- ทำไมลูกค้าเขาไม่รู้จักภรรยาของตัวเองล่ะคะ - ผมไม่ได้โกหก เธอไม่ใช่ภรรยาผมจริง ๆ
ที่เธอพูดก็คือ
ผู้หญิงคนนี้คือภรรยาของคุณ
แถมคุณยังเคยเอารูปในมือถือให้เธอดู
แล้วขอให้เธอช่วยตามหาภรรยาด้วย
พวกคุณเป็นอะไรกันไปหมด
เป็นบ้ากันไปหมดแล้วเหรอ
ผมจะไม่รู้จักภรรยาตัวเองได้ยังไง
รูปในมือถือไม่ใช่รูปเธอแน่นอน
คุณทำได้ยังไง
คุณเป็นใครกันแน่
คุณต้องการอะไร
เหอเฟย เป็นอะไรไป
อย่าทำให้ฉันกลัวสิ ฉันมู่จื่อไง
มานี่
- ทำอะไรน่ะ - ขาของภรรยาผมมีแผลเป็น
นอกจากผมก็ไม่มีใครรู้เรื่องนี้
หยุดนะ
คุณตำรวจเจิ้ง
คุณตำรวจเจิ้ง ฟังผมก่อน
คุณหลี่จะไม่ฟ้องคุณ แต่เธอกำลังเสียขวัญ
คืนนี้เธอจะไปพักที่โรงแรมอื่น
ส่วนคุณก็ไปสงบสติอารมณ์ซะ
ให้สงบสติอารมณ์อะไร ผมไม่จำเป็นต้องใจเย็น
- เธอไม่ใช่ภรรยาผม - ผมดูกล้องวงจรปิดของโรงแรมหมดแล้ว
ถึงจะใส่หน้ากากกับหมวก แต่ข้อมูลทุกอย่างตรงกัน
อีกอย่าง
สถานีตำรวจเพิ่งส่งนี่มา
(คนหาย หลี่มู่จื่อ)
ผมขอเตือนนะ
ตามกฎหมายบาร์ลันเดีย ถ้าคุณกระทำการแบบเมื่อกี้อีก
ต่อให้เธอไม่เอาเรื่อง ผมก็ควบคุมตัวคุณได้
ตั้งสติให้ดีหน่อย
คุณตำรวจเจิ้ง
(ต้นไม้ของวินเซนต์)
(เกาะริด้า)
จำผมได้ไหม
ไม่ได้
ผมเคยมากับภรรยา
เรามาถ่ายรูปกันที่นี่ คุณมีสำเนาไหม
ไม่มีครับ
ตากล้องอยู่ไหน
เราจะปิดกิจการแล้ว
(ปล่อยเช่าร้าน)
คุณจำได้ไหม
ผมเคยมาที่นี่กับภรรยา
คุณถ่ายรูปเราไว้
จำไม่ได้ค่ะ
ฮัลโหล ฮั่วหราน เป็นยังไงบ้าง
หาไม่เจอจริง ๆ
แม้แต่รูปนักเรียนยังไม่มีเลย
เกิดอะไรขึ้นอีกล่ะ
ฉันอธิบายทางโทรศัพท์ไม่ได้
เอาเป็นว่าตอนนี้ฉันต้องการรูปเธอด่วน
เธอไม่มีเพื่อนหรือญาติที่ไหนในจีนเลยเหรอ
นายก็รู้ชีวิตเธอดี
เธอเพิ่งกลับจากเมืองนอกได้ปีกว่า
งั้น…
เมืองนอก
- ฮัลโหล - แค่นี้ก่อนนะ
(มู่จื่อ)
(ม่านม่าน เพื่อนร่วมชั้นมู่จื่อ)
(ขอโทรหาหน่อยได้ไหม)
(โปรดส่งคำขอเป็นเพื่อนเพื่อสนทนา)
(ผมเหอเฟย สามีมู่จื่อ แอดผมที)
(กำลังส่งคำขอเป็นเพื่อน)
(ม่านม่าน เพื่อนร่วมชั้นมู่จื่อ)
เฮ้ย
หยุดนะ เฮ้ย
เฮ้ย
หยุดนะเว้ย
หยุด
เฮ้ย
อันตรายนะ
ของตกน่ะ
ขอบคุณครับ
(ร้านหนังสือกาแล็กซี)
เถ้าแก่เนี้ย ร้านนี้เก็บภาพกล้องวงจรปิด ไว้นานแค่ไหนเหรอครับ
ผมขอดูภาพกล้องวงจรปิด ของวันที่นี้หน่อยได้ไหม
คุณเป็นตำรวจ สายสืบ หรือทนายล่ะ มีหมายไหม
ผมตามหาคนอยู่
- ภรรยาผม… - ที่รัก
คุณตามผมมาเหรอ
พอได้แล้ว มีอะไรก็กลับไปคุยกัน
เถ้าแก่เนี้ย เท่าไรคะ
ทั้งหมด 25 หยวนจ้ะ
ทะเลาะกันเหรอ
เถ้าแก่เนี้ย บอกผมหน่อย
จะดูภาพกล้องวงจรปิดได้ยังไง
ก็ต้องให้ตำรวจมาสิ
ภรรยาคุณก็อยู่ตรงนี้ไม่ใช่เหรอ
เหอเฟย ให้มันจบแค่นี้ได้ไหม
(คุณตำรวจเจิ้ง)
หยุด
นี่ต่างหากภรรยาผม
นี่หลี่มู่จื่อตัวจริง
เถ้าแก่เนี้ย เล่นต่อเลยครับ
ใช่ นี่แหละ
หยุด ซูมเข้าไปตรงนี้ ซูมเลย
คุณเรียกผมมาที่นี่
เพื่อดูหลักฐานชิ้นนี้น่ะเหรอ
เป็นไปไม่ได้ เป็นไปไม่ได้
เป็นไปไม่ได้
พอได้แล้ว เลิกกินยานี้สักที
หมอให้คุณเลิกกินแล้วนี่
ทำอะไรน่ะ เอาคืนมานะ
เอายาคืนมา เอายามา
ไม่คืน
อย่านะ
กล้าทำร้ายเจ้าพนักงานเหรอ
- นี่อะไร - ยาแก้ปวดหัว
นี่เป็นยาควบคุมพิเศษประเภทสอง
เอามาจากไหน
ผมบอกแล้วไง
แค่ยาแก้ปวดหัวธรรมดา
เอายามาให้ผม
บอกมา นี่มันยาอะไรกัน
ปล่อยผมนะ
ไม่พูดใช่ไหม
งั้นผมจะพาเขาไปโรงพัก
อย่าค่ะ
ฉันบอกก็ได้
- คุณเองก็น่าจะดูออก - ปล่อยผม
เหอเฟย
เขามีปัญหาทางระบบประสาท
การดำน้ำลึกติดต่อกันหลายปี
อาจส่งผลเสียต่อการทำงานของสมอง
การปล่อยเซลล์ประสาทที่ผิดปกติ
ทำให้กล้ามเนื้อใบหน้ากระตุกเป็นระยะ
หากทุกอย่างเอื้ออำนวย
ก็สามารถลองใช้ ยาฟื้นฟูระบบประสาท
- ที่นำเข้าจากต่างประเทศได้ - หมอถึงได้แนะนำยาตัวนี้
มันได้ผลดีมาก
แต่ใครจะรู้
ว่ามันจะกระทบต่อระบบประสาท
ตอนแรก ๆ ก็แค่หลงลืมและวิตกกังวล
แต่หลังจากนั้น
เขาก็เริ่มอารมณ์ร้ายฉุนเฉียวง่าย
จนถึงขั้นมีอาการหลงผิด
เหอเฟย
เป็นอะไรไป
เหอเฟย
เหอเฟย อย่าทำให้ฉันกลัวสิ
ไร้สาระ
เธอพูดเหลวไหลทั้งเพ
อย่าเชื่อเธอเด็ดขาดนะ
อันที่จริง
เขาไม่เคยทำร้ายฉันจริง ๆ หรอกค่ะ
คุณตำรวจเจิ้ง
- ฉันรู้ว่าเขาสร้างปัญหามากมาย - คนโกหก
คนโกหก หุบปากนะ
- เงียบ - แต่เขาไม่ได้ตั้งใจ
นังคนโกหก หุบปากไปเลย
เหอเฟย
ไม่เห็นเหรอว่าภรรยาปกป้องคุณอยู่ตลอด
ผมจะพูดเป็นครั้งสุดท้ายนะ
ภรรยาผมหายตัวไป
เธอไม่ใช่ภรรยาผม
งั้นผมก็จะบอกคุณเป็นครั้งสุดท้าย
คำร้องแจ้งความคนหายของคุณ
ถูกปฏิเสธอย่างเป็นทางการ
ไม่ต้องโทรมาหาผมอีก
ขอโทษนะคะ
ฉันรู้ว่าเขาบริสุทธิ์ตั้งแต่แรก
เราเชื่อในความยุติธรรมและเราชนะ
ไม่มีความเห็นอื่น ขอบคุณค่ะ
ไปกันเถอะ
คริส ข่าวนั่นมันข่าวอะไร
คดีสุดหินคดีหนึ่ง
เกี่ยวพันกับหลายประเทศ
ทั้งตำรวจ ทั้งมาเฟีย
วุ่นวายใหญ่โตเลยล่ะ
ผู้หญิงผมสั้นคนนั้นเป็นตำรวจเหรอ
เฉินม่ายน่ะเหรอ
เธอเป็นทนายคดีระหว่างประเทศชื่อดัง
จำเลยจ้างมาเป็นไพ่ตาย
ผู้หญิงคนนี้ไม่เคยว่าความแพ้
ทุกคนคิดว่า
เธอต้องยอมความแน่
ที่ไหนได้กลายเป็นว่าเธอ
หาหลักฐานเจอด้วยตัวเอง
และพลิกเกมได้
ทนายหาหลักฐานเองได้ด้วยเหรอ
ถ้าอยากชนะก็ต้องทำสิ
นั่นเธอไม่ใช่เหรอ
ขอเล่นด้วยคนได้ไหม
พูดมาสิ
คุณมีปัญหาอะไร
คุณรู้ได้ยังไง
คุณตรงดิ่งมาหาฉัน ก็แปลว่าคุณรู้ว่าฉันทำงานอะไร
อันที่จริงผม…
ผมมีเพื่อนคนหนึ่ง
ภรรยาเขาหายตัวไประหว่างเที่ยวต่างประเทศ
แล้วตอนนี้ก็มีผู้หญิงแปลกหน้าโผล่มา
อ้างว่าตัวเองเป็นภรรยาเขา แถมยังใส่ร้ายป้ายสี
บอกว่าผม…
บอกว่าเพื่อนผมมีปัญหาทางจิต
ยังไงก็ตาม
ตอนนี้แม้แต่ตำรวจก็ไม่เชื่อเขา
ในความคิดคุณ เขาควรทำยังไงดี
ฉันแนะนำให้เพื่อนคุณรีบกลับประเทศไปซะ
ทำไมล่ะ สภาพจิตใจเขาปกติดี
เขามีหลักฐานอะไรมาพิสูจน์ ว่าตัวเองพูดความจริง
มีไหม
ตอนนี้เขา…
ตาคุณแล้ว
เพื่อนคุณแต่งงานมานานแค่ไหนแล้ว
หนึ่งปี
แค่ปีเดียวเหรอ
ในเมื่อเข้าตาจนแล้ว
ก็ตัวใครตัวมันเถอะ
ความรักกับระยะเวลาที่แต่งงานกัน ไม่ได้สัมพันธ์อะไรกันสักหน่อย
เคยได้ยินเรื่องนักท่องเที่ยวหญิง ในห้องลองชุดไหม
คู่แต่งงานใหม่มาเที่ยวที่เอเชียตะวันออกเฉียงใต้
วันหนึ่งพวกเขาคึกคักอารมณ์ดี
และไปช็อปปิ้งด้วยกัน
ที่รัก
(ห้องลองชุด)
แล้วภรรยาก็หายตัวไปแบบนั้น
ตำรวจก็ไม่มีเบาะแสอะไรเลย
หรือบางทีตำรวจพวกนั้น
อาจเป็นตะเภาเดียวกัน
สุดท้ายชายคนนั้น ก็ทำได้แค่กลับบ้านไปอย่างแค้นใจ
กระทั่งไม่กี่ปีต่อมา
เขาเดินทางไปทำงานอีกประเทศ ในเอเชียตะวันออกเฉียงใต้
คืนหนึ่ง
เขาถูกเพื่อนร่วมงานลากไปไนต์คลับ ที่จัดโชว์พิสดาร
ที่รัก
ช่วยฉันด้วย
คุณอาจเข้าใจการแต่งงาน
แต่ฉันเข้าใจมนุษย์
คนพวกนั้นไม่ใช่คนที่ควรเข้าไปยุ่งด้วย
ยินดีต้อนรับสู่เอเชียตะวันออกเฉียงใต้
คริส
ลงบัญชีฉันไว้นะ
ทนายเฉิน
ถ้าเพื่อนผมอยากหาคนมาช่วยล่ะ
อย่างเช่นคุณไง
คุณมากประสบการณ์และรู้กฎของที่นี่ดี
- ขอแค่ตั้งคดีได้… - ฉันไม่รับ
เรื่องเงินไม่ใช่ปัญหา
ฉันไม่รับลูกความที่ไม่เชื่อใจฉัน
เพื่อนคุณไม่เชื่อใจฉัน
(วีซ่าจะหมดอายุในอีกสามวัน)
เฉิน ตอนนี้ผมเชื่อแล้ว
ว่าคุณช่วยให้ผมพ้นผิดได้
ไม่ว่าจะในสถานการณ์ไหน
- ต่อให้ผมผิดจริง… - ไม่ค่ะ
คุณบริสุทธิ์มาตั้งแต่แรกไม่ใช่เหรอคะ
ยินดีด้วยค่ะ ยินดีมากที่ได้ร่วมงานกับคุณ
เช่นกันครับ
ไว้พบกันใหม่
ทนายเฉิน
ไม่ใช่เพื่อนผมหรอก
แต่เป็นผมเอง
ผมกำลังเจอปัญหาใหญ่
ผมไม่มีเวลาแล้วจริง ๆ
อีกสามวัน
วีซ่าของผมจะหมดอายุแล้ว
ช่วยผมหน่อยได้ไหม
เรื่องก็เป็นแบบนี้
เธอทำได้ยังไง
- ผมคิดไม่ออก… - เธอไม่ได้ทำ
แต่ถ้าเป็นพวกเขาก็ไม่แน่
พวกเขาเหรอ
องค์กรอาชญากรรมทรงอิทธิพล
ที่มีแผนการแยบยลและปฏิบัติการอย่างรัดกุม
แล้วเป้าหมายพวกเขาคืออะไร เงินเหรอ
หลี่มู่จื่อเป็นคนยังไง
เธอเป็นคนอ่อนโยน
จิตใจดี
ชอบเก็บตัว
ไม่ชอบพูดคุยกับคนแปลกหน้า
ชอบวาดรูปและชอบ…
คุณรู้จักกันได้ยังไง
เรื่องนี้ไม่เกี่ยวกับคดีมั้ง
เกี่ยวสิ
กุญแจไขคดีนี้ก็คือเธอ
เธอที่หายตัวไป
ประมาณหนึ่งปีก่อน
ผมยังเป็นครูสอนดำน้ำอยู่
อะไรของนายเนี่ย
ให้นักเรียนลงน้ำคนเดียวได้ยังไง
สายหน้ากากฉันขาด กะว่าจะใช้เวลาแค่แป๊บเดียว
ขอโทษนะ
จะมาขอโทษฉันทำไม รีบขอโทษเธอซะ
ผมขอโทษนะครับ ขอโทษจริง ๆ
ไปก่อนนะ
เป็นอะไรไหมครับ
คุณเคยมีความรู้สึก
เหมือนโดนศรปักกลางหัวใจไหม
มันเป็นคำบรรยายที่เชยมาก
แต่ว่าเป็นเรื่องจริง
วินาทีนั้นโลกทั้งใบเงียบสงัด
มีแค่ผมกับเธอ
งั้นพวกคุณสองคนตกหลุมรักกันตั้งแต่แรกพบเหรอ
ผมเอง
ผมตกหลุมรักเธอตั้งแต่แรกพบ
คุณโอเคไหม
ขอโทษด้วยนะครับ
วันนี้เราผิดพลาดเอง
แต่หลังจากนี้คุณห้ามลงน้ำคนเดียวอีกนะ
ต้องมีคู่หูดำน้ำเสมอ
เพราะเวลาตกอยู่ในอันตราย
มีแค่คู่หูดำน้ำที่ช่วยคุณได้
ยังจำสัญญาณมือใต้น้ำได้ไหม
ถังออกซิเจนรั่ว
พาฉันขึ้นไป
ฉันหายใจไม่ออก
โอเคไหม
โอเค
เอาล่ะ งั้นผมไปก่อนนะ
บาย
คุณก็ชอบภาพราตรีประดับดาวเหรอ
แวน โก๊ะ คนล้มเหลวที่ประสบความสำเร็จ
ผมก็เหมือนกัน
วันนี้ขอบคุณมากนะคะ
ราตรีประดับดาวก็เป็นภาพวาดโปรดของฉัน
จริงเหรอ
รู้ไหมว่าใต้ท้องทะเล ก็มองเห็นราตรีประดับดาวได้
ราตรีประดับดาว ใต้ท้องทะเลเหรอ
ใช่ ไว้มีโอกาสผมจะพาคุณไปดูด้วยกัน
อาหารมาแล้ว
ขอบใจ
(เหอเฟย: อยู่หรือเปล่า กินข้าวหรือยัง)
(ผมเห็นภาพวาดของคุณในเน็ต ผมชอบมากเลย)
(แฟนคลับตัวยงรอผลงานใหม่อยู่นะ)
(เหอเฟย: รีบมองบนฟ้าเร็ว)
(ตอนนี้ดาวเต็มฟ้าสวยมากเลย)
- บาย - บาย
(เดือนหน้ามีนิทรรศการศิลปะ ของแวน โก๊ะที่ซูโจว)
(ผมขอชวนคุณไปได้ไหม)
(เดือนหน้ามีนิทรรศการศิลปะ ของแวน โก๊ะที่ซูโจว)
(ผมขอชวนคุณไปได้ไหม)
ผมคุยอยู่ฝ่ายเดียวแบบนั้นมาเดือนกว่า
ขนาดตัวผมยังคิดว่าหมดหวังแล้ว
ไม่คิดเลยว่า…
ขำฉันเหรอ
เปล่า
เห็นคุณมีความสุข ผมก็สุขไปด้วย
แต่น่าเสียดาย
ผมไม่ค่อยรู้เรื่องศิลปะกับแวน โก๊ะเท่าไร
เลยพูดคุยลึกซึ้งกับคุณไม่ได้
ใครบอกล่ะ
ถึงคุณจะไม่ค่อยเข้าใจฝีแปรงหรือเทคนิคของเขา
แต่ฉันคิดว่าคุณเข้าใจผลงานของเขาดีเลยนะ
- จริงเหรอ - ใช่
คราวหน้าถ้าคุณจะไปดูผลงานของแวน โก๊ะ
ผมจะไปเป็นเพื่อน
ดี
ดีจังเลย
เธอได้รางวัล
- ใครเหรอ - ม่านม่าน
ม่านม่านเหรอ
ใช่
ม่านม่านเป็นเพื่อนสนิทของมู่จื่อ
เป็นเพื่อนรักคนเดียวของเธอ
เหมือนทั้งคู่จะรู้จักกันตอนไปเรียนเมืองนอก
ม่านม่านเหมือนจะเป็นผู้กำกับละครเวที
เหมือนเหรอ พวกคุณไม่สนิทกันเหรอ
เราไม่มีโอกาสได้รู้จักกันเลย
เหมือนว่าเธอจะมีอคติกับผม
ม่านม่าน เขาเป็นคนดีมากจริง ๆ นะ
ฉันรู้ว่าเธอเป็นห่วงฉัน
แต่ฉันเชื่อเหอเฟย
เหมือนที่ฉันเชื่อเธอนั่นแหละ
และฉันก็เชื่อการตัดสินใจของตัวเอง
ต่อมามู่จื่อก็หวังว่า ผมกับม่านม่านจะเป็นเพื่อนกันได้
และให้เราแอดวีแชตกัน
แต่จนเมื่อวานนี้เอง
ผมถึงรู้ว่าเธอบล็อกผม
ทำไมเธอถึงอคติกับคุณล่ะ
มู่จื่อมีพื้นฐานครอบครัวที่ดีมาก
เทียบกับเธอแล้ว
ผมธรรมดาเกินไป
แล้วคุณรู้อะไรเกี่ยวกับม่านม่านอีก
เธอมีรอยสักตรงหน้าอก
ดูสิ
รูปโปรไฟล์วีแชตของเธอน่ะ
นอกจากนี้แล้ว
ผมยังเคยเห็นรูปเธอรูปหนึ่ง
ม่านม่านได้รางวัลผู้กำกับยอดเยี่ยม ในเทศกาลละครสวีเดน
ดูสิ
ครับ
ช่วยรีบมาหน่อยนะครับ
ไม่เป็นไรนะ ไม่ต้องกลัว ผมเรียกคนมาช่วยแล้ว
ต่อไปผมจะปกป้องคุณให้ดี
เชื่อผมนะ
สามวันหลังเกิดอุบัติเหตุ
เราก็จดทะเบียนสมรสกัน
ถึงจะเร็วไปหน่อย
แต่ด้วยความสัตย์จริง
นี่เป็นการตัดสินใจที่ดีที่สุด
ที่ผมเคยทำมาทั้งชีวิตเลย
ปีต่อมา
เราก็มีความสุขกันมาก
งั้นมีแค่รูปถ่ายด้านหลังใบนั้นที่เป็นมู่จื่อเหรอ
รูปนั้นผมถ่ายเอง ผมจำไม่ผิดแน่
รูปและวิดีโออื่น ๆ ทั้งหมด…
เป็นผู้หญิงแปลกหน้าคนนั้น
ผมไม่เคยเจอเธอมาก่อน
คุณเหอ
เป็นลูกความของฉัน ฉันมีเงื่อนไขสองข้อ
ข้อแรก คุณต้องเชื่อฉันทั้งใจ
ห้ามปิดบังอะไรทั้งนั้น
คุณทำได้ไหม
คุณจะช่วยผมเหรอ
ไปเถอะ ไปสตูดิโอบลูดรีมกัน
(หลี่มู่จื่อ ม่านม่าน)
ฉันจะส่งสัญญาให้ทีหลัง
แต่ผมเคยไปมาแล้ว ไม่ได้เรื่องอะไรเลย
ข้อสอง
ทำตามที่ฉันบอกโดยไม่มีเงื่อนไข
คุณขับรถนะ
(ร้านปล่อยเช่า)
ขอโทษครับ เรากำลังจะเซ้งร้าน
ลองไปร้านอื่นดูนะครับ
อ้าว คุณมาที่นี่เมื่อวานใช่ไหม
ใช่ค่ะ เราแวะมาดูร้านคุณ สำหรับธุรกิจใหม่ของเรา
เลิศ ที่นี่ทำเลดีที่สุดในเกาะนี้เลย
เชิญครับ
มาเลย ผมจะพาไปดูรอบ ๆ
ดูห้องนี้สิ โอ้โฮ เจ๋งอะไรอย่างนี้
- ห้องนี้มัน… - เละเทะจังเลย
เกิดอะไรขึ้น
พูดแล้วก็เซ็งครับ
ไม่กี่วันก่อนมีพายุเข้า
หน้าต่างแตกหมด
เซิร์ฟเวอร์ก็พังไปด้วย
ธุรกิจนี้ลำบากครับ แต่ไม่เป็นไรหรอก
คุณแค่ซื้อใหม่ก็ได้แล้ว
งั้นหน้าต่างยังรั่วอยู่เหรอคะ
ใช่ครับ
แบบนี้คงไม่ไหวแน่
เป็นอะไรไหมครับ โอเคหรือเปล่า
- เป็นอะไรไหม - ฉันไม่เป็นไร
เหมือนเป็นการจัดฉากเลย
อะไรนะ
เป็นการจัดฉาก
บ้าจริง ต้องเป็นฮัสเซลแน่ ๆ
ฮัสเซลเหรอ
- ช่างที่ถ่ายรูปให้เรา - เขาบ่นทุกวัน
ว่าอากาศร้อน
เขาเลยย้ายเซิร์ฟเวอร์ไปตรงหน้าต่าง
มันถึงได้โดนฝนสาดไง
นี่แหละเขา
(สตูดิโอบลูดรีม)
คนนี้แหละ
เขาก่อเรื่องแล้วก็ลาออกไป
มีอะไรอีกไหม
มีใครมาหาเขาหรือเปล่า
ใช่หญิงสาวไหม
คุณรู้ได้ยังไง
พวกคุณมาทำอะไรกันแน่
นายฮัสเซลคนนี้
ต้องถูกองค์กรนั่นซื้อตัวไปแน่
ถ้าเราหาเขาเจอก็คงดี
ทนายเฉิน คุณมี…
ฉันส่งข่าวออกไปแล้ว คนของฉันกำลังตามหาอยู่
(เค)
แล้วเราจะไปไหนกันต่อ
ร้านหนังสือมือสองเหรอ
- หรือ… - ไปโรงแรมคุณ
ฉันอยากให้คุณบอกฉัน ว่าเกิดอะไรขึ้นก่อนหลี่มู่จื่อจะหายไป
ไง คริส จองที่ไว้ให้หรือยัง
โต๊ะที่เห็นวิวดอกไม้ไฟสวยที่สุด
ไม่ต้องห่วง จัดให้เรียบร้อยแล้ว
ที่รัก
พร้อมหรือยัง
ถ้าไม่ออกไปตอนนี้
เดี๋ยวรถจะติดเพราะงานเทศกาลนะ
ฉันรู้สึกไม่สบายขึ้นมาน่ะ
งั้นคุณไปก่อนเถอะ เดี๋ยวฉันค่อยตามไป
คุณเป็นอะไร ไม่สบายตรงไหน
ไปหาหมอดีไหม
ฉันแค่อยากอยู่คนเดียวสักพัก
เธออ้อนคุณเหรอ
นิสัยไม่เหมือนหลี่มู่จื่อที่คุณเล่าให้ฉันฟังเลยนะ
ตอนนั้นผมก็คิดว่าแปลกเหมือนกัน
แต่มันเป็นวันครบรอบของเรา
เธออาจจะอยากเตรียม เซอร์ไพรส์อะไรให้ผมก็ได้
ผมเลยปล่อยเธอไป แต่ไม่คิดเลยว่า…
(ยินดีต้อนรับ)
(ฮอตเวฟ บีชคลับ)
ดื่มเลย ดื่ม ๆ
สุดยอดมาก
ใครจะเอาชนะชายผู้นี้ได้
ใครจะทำลายสถิติฮีตเวฟได้
ใครจะเป็นผู้ท้าชิงคนต่อไปของเรา
คุณเหรอ
คุณหรือเปล่า
พร้อมดื่มกันหรือยัง
ใครจะเป็นผู้ท้าชิงคนต่อไปของเรา
คุณเหรอ
ใช่คุณหรือเปล่า
ใครจะเป็นผู้ท้าชิงคนต่อไปของเรา
ใครจะทำลายสถิติฮีตเวฟได้
เชิญสปอตไลต์ส่องไปที่ผู้ท้าชิงคนต่อไปของเรา
คุณเหอจากประเทศจีน
- ไม่เอา - เชิญเลย
- ขึ้นมาเลย - ผมต้องไปแล้ว
คุณต้องดื่มนะ
ดื่มสิพวก มา
- ภรรยารอผมอยู่ - คุณทำได้ ดื่มเลย
เถอะน่าพวก
- ดื่มเลย - ดื่มเลย
- เร็วสิ - ดื่มเลย
- ดื่มเลย
- โอเค มา - ดื่มเลย
- ดื่มเลย
ใครอยู่ในนั้นวะ
แม่งเอ๊ย
รีบไสหัวออกมาได้แล้ว
ฉิบหาย
ออกมาสิวะ
เร็วเข้า
บ้าอะไรวะ แกตายในนั้นเหรอ
พับผ่าสิ
(ที่รัก)
ให้ไวหน่อย เร็วเข้า
ทำไมนานจังวะ
ไอ้เวรเอ๊ย
เป็นบ้าอะไรของแกวะ
ขอโทษนะพวก โอเคไหม
ก็ขอโทษแล้วไง จบไหม
ไม่จบ มานี่เลย
อะไรวะ
ใช่เลย เยี่ยมมาก สุดยอด
ที่รัก
มีใครเห็นภรรยาผมไหม ห้อง 801
- ห้อง 801 - ใช่ครับ
คุณนายเหอใช่ไหมคะ
เหมือนเธอออกไปแล้วนะคะ
แต่จนถึงตอนนี้ผมก็ยังไม่เข้าใจ
ว่าทำไมเธอถึงอยากอยู่คนเดียว
ทนายเฉิน
คุณว่า
เธอคงไม่ได้เป็นอะไรไปใช่ไหม
ฉันพูดได้แค่ว่าเธอก็ไม่คิด ว่าตัวเองจะไม่ได้กลับมาเหมือนกัน
ไม่มีศิลปินคนไหน
จะทิ้งเครื่องมือสร้างสรรค์ผลงานของตัวเอง
เหมือนกับที่ไม่มีใคร แก้นิสัยรักการอ่านของตัวเองได้
ไม่ต่างกันหรอก
ตรงนาทีที่ 23.14
พวกเธอซื้อหนังสือไม่เหมือนกัน
กลับไปตรงนาทีที่ 1.28
มันถูกตัดต่อ
พวกเขาถ่ายคลิปปลอมมาใส่แทน
ไม่ใช่แค่นั้นนะ พวกเขายังคิดแผนแยบคายขึ้นมา
เพื่อล่อให้คุณติดกับด้วย
คุณเคยสังเกตผู้จัดการที่ล็อบบี้โรงแรมไหม
ผู้จัดการล็อบบี้
ใส่แว่นแบรนด์โลทอสราคาหลายหมื่น
ที่นี่เป็นโรงแรมหรูราคาแพงอยู่แล้ว
- แถมพวกคุณก็พักห้องวิลล่าสวีต - ขอบคุณมาก
ใช้เงินฟุ่มเฟือย
บวกกับที่คุณมีปัญหาทางระบบประสาท
ยาธรรมดาพวกนี้
จึงกลายเป็นเครื่องมือชั้นดี
ในการใส่ร้ายคุณ
แน่นอนว่า
เพื่อให้ไม่มีช่องโหว่
พวกเขายังวางนอนหลับคุณ
อาศัยตอนที่คุณสลบไสล
ทำตามแผนใหญ่จนสำเร็จ
(วีซ่า หลี่มู่จื่อ)
(คัดลอก)
ฝากด้วยนะ
ผมอยากดูภาพจากกล้องวงจรปิด
นี่
(แทนที่ไฟล์ปลายทาง)
(กำลังคัดลอก)
ในที่สุดทุกอย่างก็พร้อม
แค่รอให้คุณตื่นขึ้นมา
ส่วนตำรวจ
ระบบคอมพิวเตอร์พวกเขา ตามหลังจีนอย่างน้อยสิบปี
ดังนั้นสำหรับแฮกเกอร์มือดี
การปรับแก้ข้อมูลมันไม่ยากเลย
แต่ถึงผู้จัดการจะมีส่วนเกี่ยวข้องกับเรื่องนี้
แล้วพวกพนักงานล่ะ
แมนเดลาเอฟเฟกต์
แมนเดลาเอฟเฟกต์เหรอ
เป็นการป้อนรายละเอียดและคำใบ้เรื่อย ๆ
เพื่อสร้างความทรงจำที่เป็นความเคยชิน
อย่างเช่นในซูเปอร์มาร์เก็ต
คุณเห็นคนหนึ่งอยู่หลังเคาน์เตอร์คิดเงินเสมอ
คุณก็จะคิดไปเองว่า คนคนนั้นเป็นพนักงานคิดเงิน
หรืออย่างผู้หญิงที่คุณพูดถึง
เธอใส่เสื้อผ้าของภรรยาคุณ
- และคอยตามคุณตลอด - ที่รัก
พนักงานของโรงแรมนี้
ก็จะเชื่อไปโดยปริยาย
ว่าเธอคือคุณนายเหอ
- คีย์การ์ดห้องค่ะ - ขอบคุณค่ะ
ยังมีช่องโหว่อีกอย่าง
พวกเขาแน่ใจได้ยังไง
ว่าภรรยาผมจะไม่กลับมา
มีความเป็นไปได้สองอย่าง
หนึ่ง
พวกเขารู้ว่าหลี่มู่จื่ออยู่ที่ไหน
และสอง
การหายตัวไปของหลี่มู่จื่อ เป็นฝีมือของพวกเขาเอง
แต่เท่าที่ดูจากสถานการณ์ตอนนี้
อย่างหลังมีความเป็นไปได้มากกว่า
ยังไงก็ตาม ถ้าอยากสืบหาความจริง
- ก็มีแค่ทางเดียว - สวัสดีค่ะ คุณนายเหอ
เธอมาแล้ว
คนที่ปลอมเป็นภรรยาผมมาแล้ว เร็ว
จะให้เธอเห็นคุณไม่ได้
ที่รัก
ใครให้คุณเข้ามาตามอำเภอใจ
เราสงบศึกกันเถอะ
ฉันจองโต๊ะที่ร้านอาหารริมหาดไว้แล้ว
คืนนี้เราดื่มให้เมาเละกันไปข้าง
แล้วพรุ่งนี้มาเริ่มต้นกันใหม่
ดีไหม
คุณนายเหอ สวัสดีค่ะ
ฉันเป็นทนายของคุณเหอ
เฉินม่ายค่ะ
ทนายความ
ทำงานในห้องน้ำตั้งแต่เมื่อไหร่กัน
โลกนี้เต็มไปด้วยเรื่องน่าประหลาดใจ และเหตุไม่คาดฝัน
ระลึกความหลังกันตามสบาย ฉันไม่กวนแล้ว
ขอกระเป๋าฉันด้วย
ขอบคุณ
ทนายเฉิน
ทนายเฉิน หมายความว่าไง
คุณอยากรู้ความจริงไม่ใช่เหรอ
- แต่คุณทิ้งผมไว้ที่นี่คนเดียว… - อย่าลืมสิ
ภรรยาตัวปลอมก็เป็นภรรยาเหมือนกัน
(กล้องสอง)
ที่รัก
คืนนี้คุณหล่อมากเลย
บอกมา
พวกคุณคิดจะทำอะไรกันแน่
พูดไร้สาระอะไรอีกล่ะ
ยังโกรธฉันอยู่เหรอ
ช่วยซื่อสัตย์หน่อยไม่ได้เหรอ
ซื่อสัตย์เหรอ
ได้สิ
อยากได้แบบไหนล่ะ
พูดความจริง
หรือท้าให้ทำ
จะเล่นละครแบบนี้ใช่ไหม
ใช่แล้ว
วันครบรอบแต่งงานปีแรกของเราทั้งทีนะ
จะเล่นละครต่อไปก็ได้
ผมแค่อยากรู้ว่าเธออยู่ไหน
เธอเหรอ ใครล่ะ
ที่รัก
ตรงนี้มีแค่ฉันนะ
หรือว่า…
ใจคุณคิดถึงคนอื่นอยู่
ทุกอย่างในโลกนี้
ล้วนมีราคาของมัน
อย่างบีฟเวลลิงตันจานนี้
ไม่ว่าขั้นตอนจะซับซ้อนแค่ไหน
หรือวัตถุดิบแพงเท่าไร
สุดท้ายแล้ว
มันก็ลงเอยที่ตัวเลข
เพราะงั้นผมไม่สนหรอก ว่าเป้าหมายพวกคุณคืออะไร
เสนอราคามาสิ
ผมจะรับไว้เอง
แต่ฉันไม่ชอบสเต๊ก
ฉันชอบอาหารทะเล
ย่างช้า ๆ ด้วยไฟอ่อน ๆ
ต้องตายทั้งเป็น
รสชาติล้ำเลิศ
ไม่กลัวกินแล้วท้องจะเสียเหรอ
จะทำร้ายตัวเองเพื่อทำลายคนอื่นหรือไง
ผู้ชนะได้ทุกอย่างเป็นสัจธรรม
อยากจบเรื่องนี้เหรอ
เอาอะไรมาจบ
ผมมีเงินไง
เงินซื้อได้กระทั่งวิญญาณของปีศาจ
ปีศาจแบบไหนล่ะ
อย่างเช่น
ทนายความชื่อดังที่มีความสามารถ
มีฝีมือ และไม่เคยแพ้คดีไง
ผมจ้างเธอให้ช่วยผม
เปิดโปงแผนชั่วของคนเลวได้
แถมเธอยังจะช่วยผมฟ้องพวกมัน
จนสิ้นเนื้อประดาตัวด้วย
บังเอิญจัง
ฉันก็จ้างคนไว้เหมือนกัน
ผู้อำนวยการหยาง โรงพยาบาลจิตเวชอันหนิง
ฉันปรึกษาเขาว่า
ถ้าผู้ป่วยจิตเวชอาการกำเริบเฉียบพลัน และใช้ความรุนแรง
ครอบครัวควรทำยังไง
คุณเดาสิ
ว่าเขาบอกฉันว่ายังไง
เขาบอกว่า
ในบาร์ลันเดีย
ญาติสายตรงของผู้ป่วยจิตเวช
มีสิทธิ์ขาดในการดูแล
ซึ่งก็หมายความว่า
ถ้าคุณอาการทางจิตกำเริบ
ในฐานะภรรยา
ฉันมีสิทธิ์บังคับให้คุณเข้าโรงพยาบาล
และมีสิทธิ์จัดการทรัพย์สินทั้งหมดของคุณ
เธอหลอกคุณอยู่ อย่าไปเชื่อ
แต่ฉันก็ไม่ค่อยเชื่อเขาหรอก
ฉันเลยโทรหาเจ้าหน้าที่เจิ้งเพื่อยืนยัน
ตำรวจคงไม่โกหกหรอกใช่ไหม
ปรากฏว่าเขาพูดจริง
เลิกอ้อมค้อมได้แล้ว
ต้องการเงินเท่าไรกันแน่
ฉันจะให้โรงพยาบาล
เลี้ยงคุณจนอ้วนท้วนสมบูรณ์
ให้คุณไม่ต้องกังวลอะไรอีกเลย
บอกไว้เลยนะ
ผมเองก็ไม่ใช่คนดีอะไร
จะสู้ให้ตายกันไปข้างหรือไง
ฉันไม่สนหรอกว่าคุณเป็นคนจำพวกไหน
ที่รัก
ฉันต้องการ
ทุกอย่างของคุณ
เชื่อไหมล่ะ
เชื่อไหมว่าผมฆ่าคุณได้ตอนนี้เลย
เอาสิ
ฉันต้องการใจจะขาดแล้วล่ะ
ยังไม่เข้าใจอีกเหรอ ที่รัก
ฉันน่ะอยาก
ทรมานคุณจนตาย
(กล้องสอง)
อย่านะ
ที่รัก
ฉันผิดไปแล้ว อย่าทำร้ายฉันเลยนะ
ไม่สิ
ลุกขึ้นเดี๋ยวนี้
ลุกขึ้นมาเลย
เร็วเข้า
- อย่าตีฉันเลย - ลุกขึ้น
ฉันขอโทษ
บอกให้ลุกขึ้น ได้ยินไหม
เลิกเสแสร้งได้แล้ว
- ลุกขึ้นนะ - อย่าทำร้ายฉัน
- คุณครับ - ลุกขึ้น
- หยุดนะ
ลุกขึ้น
- ลุกขึ้น - หยุดนะ
ลุกขึ้น ได้ยินไหม
- ลุกขึ้น - คุณครับ
- ลุกขึ้น - หยุดนะ
รั้งผมไว้ทำไม เธอโกหกชัด ๆ
- นังนี่มันตอแหล - หยุด
ปล่อย
ผู้หญิงคนนี้มันบ้าสิ้นดี
ในสายตาคนอื่น คุณต่างหากที่บ้า
ผมทนต่อไปไม่ไหวแล้ว เธอบีบบังคับผม
ใช้ยา โกหกตำรวจ จำเมียตัวเองไม่ได้
ทำอนาจาร ข่มขู่สาธารณะ ใช้ความรุนแรง
จากหลักฐานทั้งหมด คุณคิดว่าผู้พิพากษาจะเชื่อใคร
คืนนี้เธอตั้งใจบีบให้คุณลงมือ
ตอนนี้สมใจเธอแล้ว เธอเอาชนะคุณอีกหน
แล้วสิ่งที่เธอพูดล่ะ
คุณอัดเสียงไว้หรือยัง มันเป็นหลักฐาน
อย่างน้อยก็พิสูจน์ได้ว่าเธอไม่ใช่ภรรยาผม
คลิปเสียงยากจะใช้เป็นหลักฐานในชั้นศาล
จะพิสูจน์คำพูดเธอได้ยังไง
ว่าเธอมีส่วนเกี่ยวข้อง กับการหายตัวไปของภรรยาคุณ
แล้วจะทำยังไงดี
ต่อไปเราควรทำอะไร
ตามหาหลี่มู่จื่อตัวจริง
คุณคิดว่า
พวกนั้นรู้ไหมว่ามู่จื่ออยู่ไหน
ฉันว่าพวกเขาไม่ได้เป็นคนทำ
หมายความว่ายังไง
ถ้าฉันเป็นคนลักพาตัว เรียกค่าไถ่ไปเลยไม่ง่ายกว่าเหรอ
จะเค้นสมอง
คิดแผนมาข่มขู่และปั่นหัวคุณแบบนี้ เพื่ออะไรกัน
พวกมันกำลังหลอกผม
ปัญหาตอนนี้คือพวกนั้นเป็นฝ่ายคุมสถานการณ์
ฉันกลัวว่าพอหลี่มู่จื่อตัวจริงโผล่มา
พวกเขาจะกำจัดเธอทิ้ง
พวกนี้ตามเรามาทั้งคืนแล้ว
รวมถึงตอนที่คุณกินข้าวด้วย
- แล้วตอนนี้… - วางใจซะ เราต้องหาทั้งหลักฐานและคน
ฉันให้คนไปตามหาภรรยาคุณแล้ว
สิ่งที่ต้องทำตอนนี้คือสงบจิตใจไว้
คุณต้องรอให้พวกเขาเผยช่องโหว่
แต่…
แต่ผมเหลือเวลาไม่มากแล้ว
(เค)
ยุ่งน่าดูเลยนะ
ได้ข่าวมู่จื่อบ้างไหม
ไม่เร็วขนาดนั้นหรอก
แต่อย่างหนึ่งที่แน่ใจได้ก็คือ
คืนนี้พวกเขาจะไม่เคลื่อนไหวอะไรแล้ว
เหอเฟย
ช่วยฉันด้วย เหอเฟย
เหอเฟย
- เหอเฟย ตื่น - ช่วยฉันที เหอเฟย
(วีซ่าจะหมดอายุในอีกสองวัน)
เราจะไปไหนกัน
คุณเมารถไหม
คาดเข็มขัดด้วย
เราจะไปที่ไหนกันแน่
(ระดับเสียง)
ให้แจ้งความไหม
แจ้งว่าอะไร แข่งรถเหรอ
พวกมันบ้าบิ่นเกินไปแล้ว
- ไม่สนกฎหมายเลย - หุบปาก
(คำเตือน ไฟฟ้าแรงสูง ห้ามเข้าใกล้)
(โปรดระวัง)
(หนังสือเดินทาง)
(วีซ่า หลี่มู่จื่อ)
(เค กาสิโน)
(วีซ่า เหอเฟย)
หลักฐาน
ทั้งหมดนี้คือหลักฐาน
ทนายเฉิน
(คู่สามีภรรยาประธานซิงชวนกรุ๊ป เสียชีวิตในอุบัติเหตุรถยนต์)
(การปรับโครงสร้างซิงชวนกรุ๊ป คาดว่ามีการจัดสรรทรัพย์สินมหาศาล)
(แต่งงาน)
เดี๋ยว
(ล็อกเป้าหมาย)
ไป
ทางนี้ เร็วเข้า
ตรงนี้
ทางนี้
เร็วเข้า
ทางนี้
แจ้งตำรวจ
- รีบแจ้งตำรวจเถอะ - กว่าตำรวจจะมาหลักฐานก็หายไปแล้ว
แต่พวกมันมีปืนนะ แถมยังกล้าลั่นไกด้วย
ตำรวจไม่ปล่อยเรื่องนี้ผ่านไปแน่
ไม่กลัวพวกมันมีสายอยู่ข้างใน หรือเป็นพวกเดียวกันหรือไง
แล้วจะทำยังไง
ตอนนี้เราทำอะไรได้บ้าง
ไม่ได้การแล้ว
วีซ่าผมจะหมดอายุในอีกสองวัน
ผมกลับไปทั้งอย่างนี้ไม่ได้
เหอเฟย คุณยังมีอะไรปิดบังฉันอีก
หมายความว่ายังไง
เคคือใคร
เพื่อนผมที่จีนน่ะ
เหอเฟย
คุณเป็นนักพนัน
ทำไมคุณไม่บอกฉัน
ภรรยาคุณรู้หรือเปล่า
พวกคุณทะเลาะกันเรื่องนี้เหรอ
เปล่า
เรื่องนี้มันไม่เกี่ยวกับคดี
ผู้หญิงคนหนึ่งคิดว่าเธอแต่งงานด้วยความรัก
แต่สุดท้ายกลับรู้ว่าสามีตัวเองเป็นนักพนัน
เธอไม่มีทางเลือกนอกจากแก้แค้น
เธออยากสร้างความวุ่นวาย
- อยากทรมานและรังควานคุณ - เป็นไปไม่ได้
- เธออยากให้คุณตายทั้งเป็น - เป็นไปไม่ได้
คุณไม่รู้อะไรเลย
มู่จื่อรักผม
เธอไม่มีทางทำแบบนี้กับผม
แล้วคุณจะอธิบายเรื่องนี้ยังไง
- ทำไมเธอถึงยกเลิกเที่ยวบินขากลับ - เป็นฝีมือคนอื่นแน่
แล้วทำไมหลังจากเธอหายตัวไป ถึงมีการถอนเงินก้อนโต
ผมไม่รู้
คนที่รู้รายละเอียดขนาดนี้ และมั่นใจว่าหลี่มู่จื่อจะไม่กลับมา
เป็นใครไปไม่ได้นอกจากตัวเธอเอง
ไม่มีทาง
เป็นไปไม่ได้เด็ดขาด
คุณพยายามปิดบังอะไรอยู่กันแน่
คุณกลัวอะไร
กลัวฉันจะสืบรู้ว่าผู้บงการตัวจริงไม่ใช่คนอื่น
- แต่เป็นหลี่มู่จื่อ - บอกให้หยุด
- เมียของคุณเอง - ผมบอกให้หยุดพูด
ว่าไง
ตามหาไปถึงไหนแล้ว
โอเค บาย
ก่อนที่ผมจะรู้จักภรรยา…
ไม่สิ
ตั้งแต่วินาทีที่ผมเกิดมา
ผมก็เป็นคนล้มเหลวคนหนึ่ง
ผมเกิดที่เมืองเล็ก ๆ ริมทะเล
พ่อเป็นคนติดเหล้า
ส่วนแม่ก็ไม่สนใจอะไรเลย
นอกจากเล่นไพ่ทั้งวัน
เพราะงั้นครอบครัวเรา
เลยอยู่อย่างหลงทางมาตลอด
ตอนเด็กผมเรียนเก่งพอตัว
แต่เพราะสถานการณ์ของครอบครัว
ผมเลยไม่ได้เรียนมหาวิทยาลัย
หลังจากนั้น
ผมก็ไปเซี่ยงไฮ้คนเดียว
ขอโทษครับ ขอทางหน่อย
(ยินดีต้อนรับสู่เซี่ยงไฮ้)
ผมทำงานหนักเพื่อเอาตัวรอด
ผมทำงานหลายอย่างในเซี่ยงไฮ้
จนกระทั่งได้มาเป็นครูสอน ที่โรงเรียนสอนดำน้ำ
ชีวิตผมถึงได้มั่นคงขึ้นมาบ้าง
แต่เงินเดือนตอนนั้น
หลังจากจ่ายค่าเช่าบ้านแล้ว
(เงินเข้า 5,000 หยวน)
ผมก็แทบไม่เหลือใช้
ผมอยากอยู่ในเมืองใหญ่นั่น
และพิสูจน์ตัวเองให้ได้
แต่ผมไม่เห็นหนทางเลย
แล้ววันหนึ่ง…
(เงินรางวัลหลายพันล้าน)
(กำลังโหลด)
ตอนนั้นผมคิดว่า
ยังไงก็แค่เงินไม่กี่ร้อย
เสียก็ช่างปะไร
ถือเป็นการคลายเครียด
(คุณชนะ)
แต่ผมชนะ
พอชนะแล้วก็อยากชนะอีก
พอแพ้แล้วก็รู้สึกไม่ยอม
ที่จริงตอนนั้นดวงพนันของผมดีเลยล่ะ
ผมรู้สึกว่าพระเจ้ายังเมตตาผมอยู่
พระองค์ปิดประตูทุกบาน
แต่เปิดหน้าต่างไว้ให้
(เค รอยัลเอนเตอร์เทนเมนต์)
หลังจากนั้นผมก็ยิ่งเสพติดมากขึ้นเรื่อย ๆ
ช่วงเวลานั้น
- ตาผมไม่ได้เห็นเงิน - เดิมพันครั้งสุดท้าย
- ผู้เล่นตรวจสอบ - แต่เห็นแค่ชิป
แค่ตัวเลข
เจ้ามือชนะ
ผู้เล่นตรวจสอบ
(เงินกู้อีซี่ชาร์จ)
(กู้เงินทันที)
(ยืนยันการกู้เงิน)
ผมจำไม่ได้ด้วยซ้ำว่าได้เงินมาเท่าไร
และเสียไปมากน้อยแค่ไหน
- ผมจำได้แค่ - เจ้ามือชนะ
ความรู้สึกเป็นสุข
ของการแพ้ชนะ
ตอนนั้นผมไม่สนว่าจะเสียไปเท่าไร
ผมคิดว่าตราบใดที่ผมยังนั่งอยู่ที่โต๊ะพนัน
ผมก็ต้องได้คืนมา
(เจ้ามือ เสมอ ผู้เล่น)
แต่ต่อมาผมก็ได้รู้ว่า
หนี้ที่ผมติดไว้
ชาตินี้ผมไม่มีวันใช้หมด
(ฟลายไดฟ์วิ่ง)
ถอดหมวกออก
ถอดสิ
ผมตื่นจากความฝัน
แต่ไม่อาจเผชิญหน้าความจริงได้อีก
(เค)
(ยาไตรอาโซแลม)
และในตอนนั้นเอง
ผมก็ได้เจอมู่จื่อ
เธอเป็นเหมือนแสงสว่าง
สาดส่องโลกทั้งใบของผม
แล้วเราก็คบกัน
ก่อนจะแต่งงาน
ผมทำใจโกหกเธอต่อไปไม่ได้
ผมเองก็อยากตัดขาดกับตัวเองในอดีต
ผมเลยบอกเธอทุกอย่าง
คุณจะทำยังไงต่อ
ผมจะตั้งใจทำงาน
และหาทางใช้หนี้ให้เร็วที่สุด
หนี้เยอะขนาดนี้
จะคืนหมดได้ยังไง
นั่นเป็นปัญหาของผม
แต่ผมไม่อยากโกหกคุณ
ถ้าคุณไม่อยากแต่งงานแล้ว
ตอนนี้ยังไม่สายเกินไป
ถ้าคุณกลับตัวกลับใจได้จริง ๆ
ฉันก็ยินดีจะให้โอกาสคุณ
ผมขอโทษนะ
ผมขอโทษ มู่จื่อ
ผมจะไม่เล่นพนันอีกแล้ว
ผมสัญญา
ผมจะไม่เล่นพนันอีกตลอดชีวิต
(หนังสือรับรอง)
ถึงผมจะใช้หนี้หมดแล้ว
(แคชเชียร์ รอยัลเอนเตอร์เทนเมนต์)
แต่ลึก ๆ ในใจของผม
ความรู้สึกผิดต่อมู่จื่อ
มันไม่เคยจางหายไปไหน
แล้วคุณได้กลับไปเล่นอีกไหม
ไม่มีทาง
ผมรับช่วงต่อบริษัทของพ่อแม่เธอ
ธุรกิจกำลังไปได้สวย
แล้วทำไมเคต้องโทรหาคุณด้วย
เขาคงอยากดึงผมกลับไปล่ะมั้ง
เฉินม่าย
ผมไม่ได้จะปิดบังคุณเรื่องนี้นะ
ผมก็แค่เลือก
ที่จะลืมอดีตส่วนนี้ไป
ผมสาบานด้วยชีวิตได้เลย
มู่จื่อไม่มีวันหลอกหรือแก้แค้นผมเด็ดขาด
ผมเชื่อใจเธอ
และขอให้คุณเชื่อใจผมด้วย
ช่วยผมหาความจริงได้ไหม
(วีซ่าจะหมดอายุในอีกหนึ่งวัน)
มีทั้งข่าวดีและข่าวร้าย
อยากฟังข่าวไหนก่อน
แล้วแต่คุณเลย
เขาชื่อเพแกน
ตอนอายุ 14 ฆ่าคนตายโดยประมาท โดนจับเข้าสถานพินิจ
ต่อมาเป็นทหารรับจ้างหกปี
ระหว่างนั้นถูกตั้งข้อหาอาชญากรรมหลายกระทง
แต่ก็รอดทุกครั้งเพราะหลักฐานไม่เพียงพอ
ฉันรวบรวมข้อมูลพวกนี้ จากเอกสารทัณฑ์บนของเขา
ตอนนี้เขาทำงานให้บริษัทนอกอาณาเขต ที่จดทะเบียนในหมู่เกาะเคย์แมน
จากการตรวจสอบ
คดีหายตัวของนักธุรกิจเศรษฐี ช่วงห้าปีที่ผ่านมาในเอเชียตะวันออกเฉียงใต้
เกี่ยวข้องกับบริษัทนี้ทั้งหมด
หลังจากคนรวยพวกนี้หายตัวไปอย่างลึกลับ
ทรัพย์สินทั้งหมดของพวกเขา
ก็อยู่ในความดูแลของบุคคลที่เรียกว่าครอบครัว
สุดท้ายก็ถูกโอนย้ายไปต่างประเทศ
ดูท่าพวกมันตั้งใจจะฮุบทุกอย่างจริง ๆ
แล้วข่าวดีล่ะ
ฮัสเซล เราเจอเขาแล้ว
เขารับปากว่าจะเป็นพยาน แลกกับเงินสองแสนหยวน
เขามีสำเนารูปต้นฉบับของคุณกับมู่จื่อ
ไม่ว่าเขาต้องการอะไร ผมจะให้ทุกอย่าง
ขอแค่เขายอมช่วยผม
ในฐานะทนายของคุณ ฉันอยากให้คุณกลับจีนโดยเร็วที่สุด
พวกนี้เป็นผู้ร้ายทั้งนั้น
ทุกนาทีที่คุณอยู่ที่นี่
คุณจะตกอยู่ในอันตราย
แล้วมู่จื่อล่ะ
ตอนที่ผมตกต่ำถึงขีดสุด
เธอยังไม่ทิ้งผมเลย
เพราะงั้นตอนนี้
ผมจะไม่ทอดทิ้งเธอ
วีซ่าคุณจะหมดอายุในอีกหนึ่งวัน
ผมรู้
ผมถึงได้จองเที่ยวบินสุดท้ายของคืนนี้ไว้
เรามาลองกันอีกสักตั้ง
ถ้ายังหาเธอไม่เจอ อย่างน้อยเราก็นำหลักฐาน
ไปยื่นคดีที่สถานีตำรวจได้
ก็ได้
ไม่งั้นกลับจีนไป คุณก็คงอธิบายเรื่องนี้ไม่ได้
ผมจะกลับมาทันทีที่ต่อวีซ่าเสร็จ
ผมไม่มีทางยอมแพ้เรื่องเธอหรอก
คุยกับฮัสเซลเสร็จก็ไปหาเจิ้งเฉิง
ได้
(สตอร์ม)
เรามาทำอะไรที่นี่
ฮัสเซลนัดที่นี่ มีปัญหาอะไรหรือเปล่า
ไม่มี ไม่มีปัญหาอยู่แล้ว
(สตอร์ม)
เงินล่ะ
ดิสก์
- เงิน - เช็กข้อมูลข้างในก่อน
โอเค ๆ
(ร้านดำน้ำสตอร์ม)
พวกคุณรู้จักเธอเหรอ
อะไรนะคะ
เธอเช่าอุปกรณ์ของผมไป แล้วยังไม่ได้เอามาคืน
แน่ใจเหรอ
แน่สิ เงินมัดจำก็ยังอยู่
เป็นไปไม่ได้
ผิดคนแล้ว
แล้วแต่เถอะ
ตอนนี้เรามีทั้งพยานบุคคลและพยานวัตถุแล้ว
ดูซิว่าตำรวจจะอ้างอะไรได้อีก
ไปกันเถอะ
เร็วเข้า
ช้าหน่อย
- ไป - ช้าหน่อยสิ
หรือว่าหลี่มู่จื่อจะไปดำน้ำ
เป็นไปไม่ได้
เขาเข้าใจผิดแล้ว มู่จื่อเป็นมือใหม่
เธอไม่กล้าไปดำน้ำในทะเลเปิดเองหรอก
แน่ใจเหรอว่าคุณรู้จักเธอดี
ถ้าเกิดว่าฉันเดาถูกล่ะ
- เธอเป็นคนวางแผนทุกอย่าง - ผมพูดไปหลายครั้งแล้วนะ
เป็นไปไม่ได้
เงียบหน่อยได้ไหม
ไม่มีสมาธิเล่นเกมเลย
ขอบคุณมาก
คุณปิดบังฉันแค่ไหนกันแน่ ตอนนี้ฉันสงสัยว่าหลี่มู่จื่ออยู่เบื้องหลังเรื่องนี้
ผมจะบอกคุณเป็นครั้งสุดท้ายนะ
ผมไม่ได้ปิดบังอะไรคุณ
และเรื่องพวกนี้
ก็ไม่มีทางเป็นฝีมือมู่จื่อ
คุณแน่ใจขนาดนั้นได้ยังไง
ทำบ้าอะไรกันอยู่
คุณทำผมเจ็บนะ เข้าใจไหม
เพิ่มเงินมาเลย
- หุบปาก - หุบปาก
แม่งเอ๊ย
คุณทำอะไรผิดต่อเธอหรือเปล่า
อย่ามัวเสียเวลาที่นี่เลย โอเคไหม
- คุณตำรวจเจิ้งยังรอเราอยู่ - ฉันต้องการรู้ความจริง
- ความจริงอะไร - ฉันต้องการรู้ความจริง
ความจริงอะไรเล่า
ผมบอกคุณไปหมดเปลือกแล้ว
ยังต้องการความจริงอะไรอีก
จะขับรถไหม
จะขับหรือไม่ขับ
ไม่ขับใช่ไหม
ลงจากรถซะ
ตอนที่ฉันรับทำคดีนี้ จำได้ไหมว่าคุณสัญญาอะไรกับฉันไว้
ในฐานะทนายคุณ ฉันต้องรู้ความจริง
พอได้แล้ว
คุณไม่ใช่ทนายของผมแล้ว
ผมไล่คุณออก
เข้าใจหรือยัง
หนีเร็ว
ไป
จะทำอะไร
อย่าเข้ามานะ
อย่าเข้ามา
ฉันเตือนแล้วนะ
อย่าเข้ามา
ที่รัก
หานี่อยู่เหรอ
ยังคิดว่าตัวเองจะหนีพ้นอีกเหรอ
ฉันยอมแล้ว
ฉันยอมแพ้แล้ว
พวกแกต้องการเงินเท่าไร
เดี๋ยวฉันให้ ฉันจะให้เงินพวกแก
ปล่อยฉันไปได้ไหม
ปล่อยฉันไปเถอะ นะ
ใครบอกว่าเราอยากได้เงินคุณล่ะ
แล้วพวกแกต้องการอะไร
พวกแกต้องการอะไรกันแน่
ฉันบอกแล้วไม่ใช่เหรอ
ฉันต้องการ
ทุกอย่างของคุณ
ฉันต้องการ
ทุกอย่างของคุณ
ที่นี่ที่ไหน
เกิดอะไรขึ้น
มัดฉันไว้ทำไม
พูดสิ ตอบมา
คุณเหอ ฟื้นแล้วเหรอ
อย่าตื่นตระหนกไป
ตอนนี้คุณอยู่ในช่วง
อาการกำเริบเฉียบพลัน
ไปบอกคุณนายเหอว่าคนไข้ฟื้นแล้ว
ได้ค่ะ
คุณนายเหอเหรอ
ไม่นะ ไม่ใช่ ๆ
เธอไม่ใช่ภรรยาผม
เธอโกหก
เธอต้องการฆ่าผม
หมอครับ ได้โปรด
ผมเชื่อคุณ คุณเหอ
ทำใจให้สบาย
หายใจเข้า
- หายใจ - โอเค ผมสบายดี
เชื่อผมเถอะ
- เตรียมไดอะซีแพมสองโดส - ปล่อยผมไปเถอะ
ไม่นะ
ไม่ เชื่อผมสิ
เชื่อผม
เดี๋ยวก็ไม่เป็นไรแล้ว คุณเหอ
ไม่ต้องตื่นตระหนกไป
ไม่
ไม่นะ
ไม่
คุณตำรวจเจิ้ง
พวกมันจะฆ่าปิดปากผม
ผมเจอหลักฐานแล้ว ผมเจอแล้วจริง ๆ ผมไม่ได้บ้า
ผมไม่ได้บ้าจริง ๆ
(โรงพยาบาลจิตเวชบันคัล)
พวกแกเป็นพวกเดียวกัน
ขอบคุณมาก หมอหลุยส์
อีกครึ่งชั่วโมง
เราจะเริ่มผ่าตัด
ผ่าตัดเหรอ ผ่าตัดอะไร
พวกแกจะทำอะไร
พวกแกจะผ่าตัดอะไร อย่ามาแตะต้องตัวฉันนะ
อย่ามาแตะต้องตัวฉัน
อย่าแตะต้องตัวฉัน
อย่ามาแตะฉัน
อย่าแตะต้องตัวฉันนะ
ไอ้ฆาตกร
ไอ้พวกฆาตกร
(โรงพยาบาลจิตเวชบันคัล)
อย่าเข้ามานะ
อย่าเข้ามา
อย่าเข้ามานะ
อย่าเข้ามา
ฉันเอง
คุณมาสักที
ผมรู้ว่าคุณจะมาช่วยผม
พวกมันจะฆ่าผม
พวกมันจะฆ่าปิดปากผม
เดี๋ยวพวกมันก็มาแล้ว
เร็วเข้าสิ เร็ว ๆ
มัวรออะไรอยู่
รีบแก้มัดให้ผมสิ
ไม่มีประโยชน์หรอก เหอเฟย
พวกเขาซื้อตัวหมอแล้ว พร้อมมีหลักฐานว่าคุณป่วย
พวกเขาจะผ่าตัดสมองส่วนหน้าของคุณ
เมื่อกี้นี้ เจิ้งเฉิงเพิ่งออกหมายจับไปทั่วเกาะ
ให้จับกุมฉันข้อหาฆาตกรรมฮัสเซล
พวกเรามาถึงทางตันแล้ว
คุณเป็นทนายชื่อดังนี่
มาพูดแบบนี้กับผม มันหมายความว่าไง
ครั้งนี้มันไม่เหมือนกัน
ฉันรู้ว่าพวกมันมีอำนาจมาก แต่ไม่คิดเลยว่า
จะมีอิทธิพลกว้างขวางแบบนี้
แล้วจะทำยังไง
คุณจะทิ้งผมให้ตายอยู่นี่ไม่ได้นะ
- เว้นแต่ว่า… - เว้นแต่อะไร
เว้นแต่เราจะเจอหลี่มู่จื่อตัวจริง
นี่เป็นโอกาสเดียวที่เราจะพลิกเกมได้
เพราะงั้นนะ เหอเฟย
เธออยู่ไหน
อะไรนะ
เลิกเล่นละครได้แล้ว
คุณรู้ว่าเธออยู่ไหน
เธอหายตัวไป เราก็ตามหาเธอมาตลอด
คืนที่เธอหายตัวไป คุณไม่ได้เจอเธอเหรอ
- ไม่ได้เจอสิ - ยังจะเล่นละครอยู่อีก
ถ้าไม่ใช่เพราะคุณมีท่าทีผิดปกติที่ร้านดำน้ำวันนั้น
ฉันก็คงไม่คิดว่า
คนสร้างเกมนี้ก็คือคุณ
เหอเฟย
แน่ใจเหรอ
- แน่สิ เงินมัดจำก็ยังอยู่ - เป็นไปไม่ได้
ผิดคนแล้ว
ทำไมก่อนที่หลี่มู่จื่อจะหายตัวไป
เธอต้องเช่าอุปกรณ์ดำน้ำสองชุด
แถมหนึ่งในนั้นก็เป็นไซส์คุณด้วย
วันนั้นคุณบอกเจ้าของบาร์ว่า
ระหว่างการแสดงดอกไม้ไฟ
คุณจะเซอร์ไพรส์ภรรยา
ไง คริส จองที่ไว้ให้หรือยัง
โต๊ะที่เห็นวิวดอกไม้ไฟสวยที่สุด
แต่ความจริงคุณไม่ได้บอกหลี่มู่จื่อแบบนั้น
ลูกค้าคนหนึ่งของบริษัท
มาพักผ่อนที่นี่พอดี
เขาได้ยินว่าผมอยู่ที่นี่
ก็เลยยืนกรานให้ผมแวะไปหาเขาคืนนี้ให้ได้
ต้องเป็นคืนนี้ด้วยเหรอ
ใช่ พรุ่งนี้เช้าเขาจะเดินทางกลับแล้ว
ที่รัก
ราตรีประดับดาวใต้ท้องทะเล
จะส่องแสงเพื่อคุณเสมอ
- แล้วคุณ… - แป๊บเดียวผมก็เสร็จธุระแล้ว
ไปรอผมที่ลูน่าเบย์ก่อนนะ
ไม่ต้องห่วง
คืนนี้
ไม่มีใครสำคัญไปกว่าคุณ
ผมไม่รู้ว่าคุณพูดเรื่องอะไร
คืนนั้นผมอยู่ที่บาร์ทั้งคืน
ทุกคนที่นั่นเป็นพยานให้ผมได้
พวกเขาแค่คิดว่าคุณอยู่ที่นั่นตลอดต่างหาก
(ฮอตเวฟ)
ที่จริงคุณรู้เรื่องแมนเดลาเอฟเฟกต์อยู่แล้วใช่ไหม
ไง คริส
- คุณไม่ใช่แค่รู้นะ - นี่ ทางนี้
คุณยังเชี่ยวชาญมากด้วย
(ฮอตเวฟ)
ผู้ท้าชิงจากจีน
- ดื่มเลย - ดื่มเลย
(ห้องน้ำชาย)
ตั้งแต่ตอนนั้นจนถึงสี่ทุ่ม
คุณมีเวลา 80 นาทีเต็ม
มากเกินพอให้คุณเดินทางไปกลับ
แล้วคุณก็กลับมาจริง ๆ
เพียงแต่ว่า
คุณกลับมาแค่คนเดียว
(ห้องน้ำชาย)
อะไรวะพวก
แกเป็นบ้าอะไร
แม่งเอ๊ย
ต้องขอยอมรับเลยว่า
นี่เป็นแผนการที่เสี่ยงสุดขีด
แค่ผิดพลาดเพียงเล็กน้อย
ทุกอย่างก็อาจจะพังหมด
เพราะงั้นเรื่องทั้งหมดนี้ คุณวางแผนไว้นานแล้วสินะ
ไร้สาระ
คุณเดาได้น่าขำสิ้นดี
สิ่งที่แก้ได้ยากที่สุด
และมองข้ามได้ง่ายที่สุด
ก็คือนิสัยเก่า
ฉันรู้ว่าครูสอนดำน้ำหลายคน มีนิสัยแบบนี้กันหมด
ก่อนดำน้ำทุกครั้ง
พวกเขาจะกดปุ่มจับเวลาที่นาฬิกา
เพื่อช่วยพวกเขาบันทึกเวลาดำน้ำไว้
(วันที่ เวลา)
ฉันเชื่อว่าการที่คุณ พบกับหลี่มู่จื่อเป็นเรื่องบังเอิญ
แต่คุณกล้าสาบานไหม
ว่าสิ่งที่เกิดขึ้นหลังจากนั้นมันเป็นแค่ความบังเอิญ
เหอเฟย
นายเจอแจ็กพ็อตแล้ว
เดาสิว่าผู้หญิงที่นายช่วยไว้คราวก่อนเป็นใคร
ดูซะ
(คู่สามีภรรยาประธานซิงชวนกรุ๊ป เสียชีวิตในอุบัติเหตุรถยนต์)
(ลูกสาวคนเดียวได้มรดกหลายพันล้าน)
พอสักที หยุดพูดได้แล้ว คุณต้องการอะไรกันแน่
ฉันไม่อยากเป็นแพะรับบาป
เหอเฟย คุณดูไม่ออกเหรอ
ฉันไม่สนหรอกว่าคุณทำอะไรลงไป
ฉันแค่อยากมีชีวิตอยู่
การหาตัวหลี่มู่จื่อ
เป็นความหวังเดียวที่เราจะรอด
บอกมาว่าเธออยู่ไหน
ฉันแค่โทรศัพท์สายเดียว
ผู้กำกับการกับผู้พิพากษาจะมาที่นี่ทันที
เชื่อฉันสิ
ต่อให้พวกเขาจับคุณขึ้นศาลตอนนี้
ฉันก็มีร้อยแปดวิธีที่จะช่วยให้คุณพ้นผิดได้
คุณก็รู้ว่าคนตายพูดไม่ได้
ฆ่าตัวตาย อุบัติเหตุ คบชู้
ฉันหาข้ออ้างได้ทุกอย่าง
ขอแค่คุณบอกฉันว่าตอนนี้เธออยู่ที่ไหน
ผม…
ผมไม่รู้
ไม่มีเวลาแล้ว เหอเฟย มันซื้อตัวหมอไปแล้ว
บนเตียงผ่าตัด คุณจะเป็นซากศพมีชีวิตในกำมือพวกมัน
คุณจะยอมแพ้แบบนี้เหรอ
คุณไม่สนตัวเองก็ช่าง
แต่อย่าลากฉันลงเหวไปด้วย
โอกาสสุดท้ายแล้ว เหอเฟย
พูดมา
พูดสิ
พูด
ประภาคารโมห์ชา
ประภาคารโมห์ชาเหรอ
ประภาคารโมห์ชา
ผมทิ้งเธอไว้ที่นั่นคนเดียว
เธอบีบให้ผมทำแบบนี้
ปากเธอบอกว่ารักผม
แต่ที่จริงเธอก็เหมือนคนอื่น
เธอรักแต่เงิน
ไม่สนความเป็นตายของผมด้วยซ้ำ
เฮียเค
เฮียเค เดี๋ยวผมคืนเงินให้
ผมจะคืนให้
พวกเขามาหาคุณเหรอ เขาว่ายังไงบ้าง
พวกเขาพูดอะไรมันสำคัญด้วยเหรอ
ฉันอุตส่าห์คิดจริง ๆ ว่าคุณกลับตัวกลับใจแล้ว
แต่คุณก็กลับไปเล่นพนันอีก
สิบล้านเลยนะ เหอเฟย
คุณมันเสียสติไปแล้ว
แต่ฉันบอกพวกเขาไปแล้ว
ฉันจะไม่ให้คุณอีกแม้แต่แดงเดียว
ที่รัก
ที่รัก ผมผิดไปแล้ว
ช่วยผมเป็นครั้งสุดท้ายนะ
ยังจำได้ไหมว่าคุณเคยพูดอะไรไว้
ฉันไม่รู้จักคุณแล้ว เหอเฟย
ผมขอร้องล่ะ
ช่วยผมอีกสักครั้งนะ
คุณไม่รู้หรอกว่าพวกเขาจะทำอะไรผม
ผมขอร้องล่ะ
ช่วยผมเถอะนะ
ที่รัก ช่วยผมด้วย
ช่วยผมหน่อยได้ไหม
ช่วยผมด้วยนะ
เหอเฟย
ถ้าฉันช่วยคุณตอนนี้
มันจะเป็นการทำร้ายคุณ
(สัญญาหย่าโดยความยินยอม)
(ภรรยา หลี่มู่จื่อ)
(หญิงสาวหายตัวลึกลับ คาดเสียชีวิตแล้ว)
(สามีได้รับมรดกมหาศาล)
(คดีคนหาย เสียชีวิต มรดกพันล้าน)
เธอบีบบังคับผมเอง
ถ้าเธอยอมช่วยผมอีกสักครั้ง
เรื่องคงไม่มาถึงขั้นนี้
งั้นการฉลองครบรอบครั้งนี้
ก็เป็นแค่แผนอันแยบยลเพื่อฆ่าภรรยาคุณสินะ
คุณรีบร้อนไปยื่นทำคดี
ก็เพราะหวังมรดกของเธอ
ที่รัก กลับมาแล้วเหรอ
คุณทำอะไรน่ะ
นั่งสิ
เราไม่ได้กินมื้อค่ำใต้แสงเทียนมานานแล้วนะ
ผมทำเองหมดเลย
ลองชิมสิ
พอดีเลย
ฉันมีเรื่องอยากคุยกับคุณ
ผมก็มีเรื่องอยากปรึกษาคุณเหมือนกัน
งั้นคุณพูดก่อนสิ
คุณพูดก่อนเถอะ
ที่รัก
ผมขอโทษคุณจากใจจริง
ผมเลิกเล่นพนันแล้ว
เรื่องหนี้พวกนั้น ผมคุยกับทางนั้นแล้ว
ผมจะคืนเงินเป็นงวด ๆ ไป
พวกเรามาใช้ชีวิตอย่างมีความสุข
แล้วเริ่มต้นใหม่กันนะ
ดีไหม
จริงเหรอ
อีกหนึ่งอาทิตย์ เป็นวันครบรอบแต่งงานปีแรกของเรา
ผมจองตั๋วเครื่องบินกับโรงแรมไว้แล้ว
ให้โอกาสผมได้ทำตามสัญญา
พาคุณไปดูราตรีประดับดาวใต้ท้องทะเลนะ
โอเคไหม
ขอบคุณนะ ที่รัก
จริงสิ
เมื่อกี้คุณจะพูดอะไรเหรอ
ไม่มีอะไร
ฉันรับสายก่อนนะ
ฮัลโหล
ถ้าจะโทษ
ก็ต้องโทษที่เธอโหดร้ายกับผมเกินไป
แล้วคำสาบานที่ให้ไว้ในวันแต่งงานของเราล่ะ
"ไม่ว่ายามยากจนหรือร่ำรวย
เราจะช่วยเหลือกันและกัน"
เธอช่วยผมแบบนี้น่ะเหรอ
ไร้ยางอายสิ้นดี
- เธอช่วยผมแบบนั้นแหละ - ไอ้คนไร้ยางอาย
ผมอยากประสบความสำเร็จ มันไร้ยางอายตรงไหน
ไร้ยางอายตรงไหน
ผมทำทุกอย่างเพื่อให้คู่ควรกับเธอ
มันผิดตรงไหน
ไม่ผิด มันไม่ผิดเลย
ผมก็แค่ไม่มีพ่อแม่ดี ๆ
ใช้เงินพ่อแม่แล้วสูงส่งกว่าหรือไง
เปล่าเลย ไม่ใช่
ฉันก็แค่แพ้ตั้งแต่เริ่มต้น
ฉันเกิดมาผิดครอบครัว
(พื้นที่ปลอดเชื้อ โปรดรักษาความสะอาด)
หลี่มู่จื่อเป็นคนยังไง
คุณเองเหรอ
ฉันเอง
ฉันเป็นเพื่อนสนิทของมู่จื่อ
เสิ่นม่าน
(ห้องน้ำ)
อย่านะ แม่ฉันให้…
หุบปาก
ว่ากันว่าถ้ากระโดดลงไป
ไม่ว่าเธอจะสวยแค่ไหน
สภาพเธอก็จะดูไม่จืดเลยล่ะ
ฉันไม่อยากเห็นเธอเป็นแบบนั้น
เพราะอะไร
เราไม่รู้จักกันด้วยซ้ำ
เรารู้จักกันตอนนี้ไง
ฉันชื่อหลี่มู่จื่อ เธอล่ะ
ฉันชื่อเสิ่นม่าน
เรียกฉันว่าม่านม่านก็ได้
(กล่องยาช่วยชีวิต ฉุกเฉิน)
(โรมิโอกับจูเลียต โรงอุปรากรหลวง)
(รอยสัก)
สวยไหม
สวยมากเลย
(เฉพาะผู้โดยสารเท่านั้น)
เอาล่ะ
ไปแล้วนะ
ขอให้เดินทางราบรื่นค่ะ
(ด่านตรวจพรมแดนอังกฤษ จุดตรวจความปลอดภัย)
ผู้มีเกียรติทุกท่าน
ลำดับต่อไป ขอเชิญพบกับ
ผู้กำกับยอดเยี่ยมแห่งปี
- คุณเสิ่นม่าน - เสิ่นม่าน
(เทศกาลละครสวีเดน 2019)
เจน ฉันว่าท่าทางคุณควรดูสง่างามกว่านี้
แบบยกมือขึ้นช้า ๆ เหมือนหงส์
ส่วนคุณก็ต้องแข็งกร้าวกว่านี้
จับคอเขาไว้
ค่ะ แบบนั้น
(มู่จื่อ: วันนี้จะได้เห็น ราตรีประดับดาวใต้ท้องทะเลแล้ว)
(รักษาตัวด้วยนะ กลับมาแล้วรีบบอกฉันล่ะ)
บราโว่
(ไม่ต้องห่วง)
(มู่จื่อ)
(ม่านม่าน)
คุณผู้หญิง กาแฟได้แล้วครับ
นี่ครับ
ครับ
(ยินดีต้อนรับสู่สนามบินบันคาร์)
(ขาออกระหว่างประเทศ)
(กระดานข่าวตำรวจ)
(คนหาย หลี่มู่จื่อ)
ตำรวจว่ายังไงบ้าง
ถ้าไม่มีศพก็ตั้งคดีไม่ได้
(สถานีตำรวจบันคัล)
ไปกันเถอะ
ฉันมั่นใจว่า
สัญญาณมือถือของมู่จื่อหายไปตรงนี้
หรือจะไม่ใช่ฝีมือเขา
ถ้าไม่ใช่เขา
ทำไมเขาไม่พูดถึงเรื่องดำน้ำล่ะ
งั้นไปถามเขาตรง ๆ เลยสิ
เขาเป็นนักพนัน
คิดว่าเขาจะพูดความจริงเหรอ
เขาแสดงละครจัดเต็มขนาดนี้
ดูก็รู้ว่าวางแผนทุกอย่างไว้อย่างดี
บอกคนอื่นในทีมว่าฉันต้องการให้พวกเขาช่วย
ฉันก็จะจัดละครเหมือนกัน
(ยินดีต้อนรับสู่เกาะ)
(รถบัสท่องเที่ยว สนามบินบันคัล)
(ขาออกระหว่างประเทศ)
แน่ใจแล้วนะ
รู้ไหมว่าเขาทำให้ฉันนึกถึงใคร
เอาเลย
(สตูดิโอบลูดรีม)
(วาง คัดลอก)
(ร้านดำน้ำสตอร์ม)
ขอโทษนะ
สิ่งที่ฉันเกลียดที่สุดในชีวิตก็คือผู้ชายเฮงซวย
ฉันจะฆ่าแก
(ตำรวจ)
อย่าขยับ
ฉันจะฆ่าแก
เราเจอศพแล้วครับ
(ลงโทษผู้ขัดขืนสถานหนัก)
เสียใจไหม
เสียใจสิ
เสียใจที่ไม่มองแกให้ออกเร็วกว่านี้
ฉันจะได้ฆ่าแกด้วย
เพื่อให้แกได้รับโทษ
ฉันจำใจต้องทำความผิดมากมาย
ฉันก็จะไปรับโทษของตัวเองเหมือนกัน
เหอเฟย
แกฆ่าคนคนหนึ่งบนโลกนี้
ที่รักแกที่สุด
ไม่รู้ว่าหลังจากเห็นสิ่งนี้ แกจะเสียใจกับสิ่งที่ทำลงไปไหม
(เรือนจำบันคัล เกาะริด้า)
ฮัลโหล ม่านม่าน
เขาบอกว่าจะพาฉันไปดู ราตรีประดับดาวใต้ท้องทะเล
ฉันอยากเก็บไว้บอกเขาตอนนั้น
ฉันเชื่อว่าเขาจะเปลี่ยนตัวเอง
เพื่อฉัน
และเพื่อลูกของเรา
(เรือนจำบันคัล เกาะริด้า)
(เหอเฟยถูกตัดสินประหารชีวิตทันที ข้อหาฆาตกรรมโดยไตร่ตรองไว้ก่อน)
(เสิ่นม่านถูกตั้งข้อหาก่อความวุ่นวาย บุกรุกเคหสถาน และกักขังผู้อื่นโดยมิชอบ)
(ด้วยเจตนาดีจึงถูกควบคุมตัว 30 วัน)
(เจิ้งเฉิง เพแกน เจน และคณะละครถูกเนรเทศ)
(และห้ามเข้าบาร์ลันเดียถาวร)
ไปกันเถอะ
(ดัดแปลงจาก "แทร็ปฟอร์อะโลนลี่แมน")
(ภาพยนตร์เรื่องนี้เป็นเพียงเรื่องแต่ง)
คำบรรยายโดย: เพชรพงศ์ สมบูรณ์ทรัพย์